KIRJALLINEN KYSYMYS E-2682/00 esittäjä(t): Matti Wuori (Verts/ALE) komissiolle. Ydinturvallisuus ‐ Temelinin voimala.



Virallinen lehti nro 174 E , 19/06/2001 s. 0006 - 0007



KIRJALLINEN KYSYMYS E-2682/00 esittäjä(t): Matti Wuori (Verts/ALE) komissiolle (1. syyskuuta 2000) Aihe: Ydinturvallisuus Temelinin voimala Temelinin ydinvoimalan turvallisuuskulttuurissa on ilmennyt erittäin huolestuttavia seikkoja. Voimalan valmistuminen on viivästynyt lähes kymmenellä vuodella rakennustöiden teknisten ja mm. läntisistä turvallisuusstandardeista aiheutuneiden kustannusongelmien vuoksi. Voimayhtiö CEZ on kuitenkin kiirehtinyt voimalan käyttöönottoa mm. yhtiön tulevaa yksityistämistä silmällä pitäen ja Temelinin 1-reaktorin ydinpolttoaineen lataaminen aloitettiin kuluvan heinäkuun alussa. Riippumattomat tarkkailijat, mm. kansainvälinen atomienergiajärjestö IAEA sekä Greenpeace, ovat raportoineet Temelinin käynnistämiseen liittyvistä vakavista teknisistä ja turvallisuusongelmista. Greenpeace julkisti heinäkuun alussa Temelinin turvallisuuskulttuuria käsitteleviä sisäisiä asiakirjoja, jotka antavat aiheen epäillä ydinreaktorin käyttöturvallisuutta. Kyseiset asiakirjat paljastavat, että 1-reaktorin viimeistelyssä ei noudatettu turvallisuusstandardien mukaisia testausmenettelyjä, että näitä menettelyjä muutettiin epätyydyttävien tulosten vuoksi ja että Temelinin johto on turvautunut väliaikaisiin turvallisuusratkaisuihin. IAEA puolestaan on kritisoinut kuluvana vuonna Tekin ydinturvallisuusviranomaista (SUBJ) tarkastusten puutteellisuudesta. IAEA:n mukaan SUBJ ei pysty takaamaan riittäviä puolueettomia tarkastuksia. CEZ:n loppuarvio Temelinin voimalasta on julistettu kauppasalaisuudeksi, eikä SUBJ ole tähän vedoten antanut Greenpeacen tutustua ko. asiakirjaan. Tekin tasavalta vie jo kuluvana vuonna 25 % energiatuotannostaan. Lähes koko Temelinin voimalan tuotantokapasiteetti meneekin näillä näkymin vientiin. Samanaikaisesti Tekin tasavalta kuitenkin pyrkii EU-jäsenyysneuvotteluissa siihen, että energiamarkkinoiden vapauttamista koskevaa yhteisön säännöstöä ei sovellettaisi uusiin jäsenmaihin ennen vuotta 2007. Mainitun säännöstön nojalla energialla käytävän kaupan tulee perustua vastavuoroisuuteen. Katsooko komissio, että Temelinin voimala täyttää EU:n jäsenvaltioissa vallitsevan teknisen ja operationaalisen ydinturvallisuuden tason? Entä pystyvätkö Tekin tasavallan ao. viranomaiset takaamaan korkeiden standardien noudattamisen? Ovatko Tekin ao. tahot toimittaneet komissiolle säännöllisesti tietoa ydinturvallisuudesta? Kuinka komissio pitää ydinturvallisuutta esillä liittymisstrategiassa? Entä kuinka komissio suhtautuu energiamarkkinoiden vapauttamisen lykkäämiseen hakijamaissa? Günter Verheugenin komission puolesta antama vastaus (21. marraskuuta 2000) On tärkeää varmistaa, että Tekin ydinturvallisuusstandardit ovat korkealla tasolla ja että Tekin ydinturvallisuusviranomainen (SUJB) vaatii ydinturvallisuudelta korkeaa tasoa, kuten Agenda 2000:ssa ja Eurooppa-neuvoston päätelmissä on toistuvasti vaadittu. Heinäkuussa COREPER valtuutti atomikysymyksiä käsittelevän ryhmän käsittelemään ydinturvallisuuden korkeaa tasoa laajentumisen yhteydessä. Komissio toimii aktiivisesti yhteistyössä tässä asiassa. Arvoisa parlamentinjäsen viittaa kansainvälisen atomienergiajärjestön (IAEA) Tekin tilannetta koskevaan raporttiin. Kyseisen kaltaisissa raporteissa pyritään tunnistamaan puutteita ja kannustamaan erityisiin parannuksiin. Komissio suhtautuu myönteisesti IAEA:n toimintaan Tekin ydinturvallisuusviranomaisen tehokkuuden varmistamiseksi ja Tekin turvallisuustilanteen valvomiseksi Temelinin ydinvoimalan rakentamisen yhteydessä. Komissio on antanut SUJB:lle mahdollisuuden osallistua jäsenvaltioiden turvallisuusviranomaisten työryhmiin SUJB:n toimintakyvyn edelleen vahvistamiseksi. Komissio on jo usean vuoden ajan auttanut vahvan ja riippumattoman ydinturvallisuusviranomaisen kehittämisessä Tekissä. Neuvoston toteuttamien toimien puitteissa kiinnitetään myös huomiota ehdokasmaiden kansallisten ydinturvallisuusviranomaisten ammatillisen tehokkuuden tasoon. Tekki on toistuvasti toimittanut asiaa koskevia tietoja komissiolle. Arvoisan parlamentinjäsenen ehdotetaan kiinnittävän huomiota myös äskettäin julkaistuun ehdokasmaiden ydinturvallisuutta koskevaan Länsi-Euroopan ydinvoimaviranomaisten järjestön (WENRA) raporttiin, jonka mukaan Temelinin 1- ja 2-reaktoreiden turvallisuuden parantamisohjelma on kattavin koskaan VVER-1000-reaktoreihin sovellettu turvallisuuden parantamisohjelma ja kyseiset kaksi yksikköä saavuttavat Länsi-Euroopan reaktoreiden turvallisuustason edellyttäen, että muutamat vielä selvitystä vailla olevat turvallisuuskysymykset ratkaistaan. Energiaa koskevat neuvottelut aloitettiin Tekin kanssa marraskuussa 1999. Unionin yhteisessä kannassa jäsenvaltiot eivät osoita halukkuutta myöntää pidennettyjä siirtymäkausia sähkömarkkinoiden vapauttamiselle. Lissabonissa kokoontunut Eurooppa-neuvosto ilmaisi unionin aikomuksen nopeuttaa vapauttamisprosessia. Kyseinen poliittinen tavoite vaikuttaa myös ehdokasmaiden vapauttamisprosessiin. Sisäisten energiamarkkinoiden toimivuuden elementtejä ovat vastavuoroisuus ja ympäristönormien noudattaminen.